Diari Oficial de la Generalitat Valenciana


Sumari del DOGV 9776, del 29-01-2024 (2024/582)

ACORD de 15 de gener de 2024, de la Direcció General de Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de José Bolumar Casinos.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9776

Data del DOGV
:   29-01-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/582


Data del document
:   15-01-2024

Organisme emissor
:   Conselleria d'Hisenda, Economia i Administració Pública

Tipus de document
:   Acord

Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

ACORD de 15 de gener de 2024, de la Direcció General de Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de José Bolumar Casinos. [2024/582]  
Núm. d'expedient: ABI 699/2023  
Causant: José Bolumar Casinos  
DNI: \*\*\*\*112\*\*  
Lloc i data de la defunció: Segorbe (Castelló), 16 d'octubre de 2022  
Últim domicili: Segorbe (Castelló)  
  
  
Antecedents de fet  
La Conselleria d'Hisenda, Economia i Administració Pública ha tingut coneixement mitjançant escrit presentat en data 13 d'octubre de 2023, amb número de registre d'entrada 7369, per denúncia de particular, de la defunció en estat solter de José Bolumar Casinos. En l'escrit de presentació sol·licita que se li abone el premi del 10 % a què té dret.  
  
En la documentació aportada figuren: l'escrit de denúncia per herència intestada; el certificat de defunció de José Bolumar Casinos; el certificat d'últimes voluntats del causant, en el qual consta que va atorgar testament; el testament; els certificats de defunció d'Agustina Casinos Hervás i de Pilar Bolumar Casinos, mare i germana del causant, que li premoren; i documentació de béns que formen el cabal hereditari.  
  
Mitjançant escrit presentat en data 7 de desembre de 2023, registre d'entrada número 8274, per denúncia de particular s'aporta a l'expedient el certificat d'alta en el padró en el qual es constata que José Bolumar Casinos va estar empadronat a l'Ajuntament de Segorbe (Castelló).  
  
De les actuacions prèvies resulta que no consta l'existència de persones amb dret a heretar, per la qual cosa correspon iniciar el procediment administratiu dirigit a efectuar la declaració de la Generalitat com a hereua abintestada.  
  
Fonaments de dret  
En compliment del que preveuen l'article 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i, atenent el que establixen els articles 20 i següents de la Llei 33/2003, de 3 de novembre, de patrimoni de les administracions públiques, correspon incoar l'expedient per a la declaració d'herència intestada a favor de la Generalitat.  
  
Així, fent ús de les competències que m'atribuïx l'article 14 del Decret 133/2023, de 10 d'agost, del Consell, d'aprovació del Reglament orgànic i funcional de la Conselleria d'Hisenda, Economia i Administració Pública, i basant-me en el que disposa l'article 58 de la Llei 39/2015, d'1 d'octubre, del procediment administratiu comú de les administracions públiques, acorde:  
  
Primer  
Incoar el procediment de declaració de la Generalitat com a hereua abintestada de José Bolumar Casinos, conforme amb el que es preveu en l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i en els articles 20 i següents de la Llei 33/2003, de 3 de novembre, de patrimoni de les administracions públiques.  
  
  
Segon  
Realitzar els actes i comprovacions que calguen per a determinar la procedència dels drets successoris de l'Administració de la Generalitat i incloure en l'expedient totes les dades que es puguen obtindre sobre la persona causant i els seus béns i drets.  
A este efecte, si esta documentació no ha sigut remesa per l'òrgan judicial o persona titular de la notaria, se sol·licitarà a les autoritats i personal funcionari públic, registres i la resta d'arxius públics, la informació sobre la persona causant i els béns i drets de la seua titularitat que calguen per a la millor instrucció de l'expedient.  
  
  
Tercer  
Publicar este acord en el Diari Oficial de la Generalitat Valenciana, en la pàgina web d'esta conselleria i, durant el termini d'un mes, en els taulers d'anuncis dels ajuntaments corresponents a l'últim domicili de la persona causant, al del lloc de la defunció i on radique la major part dels seus béns.  
  
Quart  
Obrir el termini per a presentar al·legacions o qualsevol informació en relació amb els béns de la persona causant, o l'eventual existència de persones amb dret a heretar. Qualsevol persona podrà presentar estes al·legacions o aportar documents o altres elements de judici en qualsevol moment anterior a la resolució del procediment.  
  
València, 15 de gener de 2024.- El director general de Patrimoni: Antonio Joaquín Woodward Poch.